als_Latn dik_Latn sag_Latn
Bayern barazon sërish
Për të dytën ndeshje radhazi jashtë fushë në Bundesliga, skuadra e Pep Guardiolës barazoi 0-0 me Hamburgun. Shaqiri dhe Behrami luajtën startues.
Politiko
E Shtunë, 20 Shtator 2014 | 18:28
0 Komente.
Bajerni i Mynihut nuk di të fitojë në transfertë. Për të dytën ndeshje radhazi jashtë fushë në Bundesliga, skuadra e Pep Guardiolës barazoi 0-0 me Hamburgun, në një klasike të futbollit gjerman. Një debutim i suksesshëm për Jozef Zinnbauerin në krye të stolit të veriorëve, aq më tepër që arrihet ndaj skuadrës më të fortë në Gjermani.
Pavarësisht përpjekjeve të shumta, Bajerni i mungoi qartësia e duhur përpara portës, aq sa mungesa e golit mund të krijojë akoma më shumë kritika për trajnerin spanjolli që kërkoi me ngulm të shiste gjatë verës Mario Mandzukic.
Hamburgu që kishte shtatë ndeshje radhazi pa marrë një pikë me Bajernin ja doli në momentin kur më pak pritej duke i dhënë dhe një goditje krizës. Në sfidën tjetër, Schalke 04 e Eintracht Frankfurt dhuruan një përballje spektakolare mes tyre. Miqtë nga Hessen përfituan nga gabimet në mbrojtje të Schalkes, duke shënuar dy herë në 25 minutat e para, ku goli i dytë i Russ ishte një kryevepër sa i përket finalizimit. Schalke shkurtoi diferencën para pushimit pas një 11-metërshi të dyshimtë të akorduar nga ana e kryesorit, të cilin e shndërroi në gol Choupo Motting duke i dhënë shpresë të tijve.
Në fillimin e pjesës së dytë Julian Draxler riktheu barazpeshën pas një asisti pikërisht të Choupo Motting. Me ndeshjen tashmë në kontroll Schalke gaboi duke humbur nervat në fushën e lojës, me Boateng dhe Draxler që dolën me të kuq brenda 10 minutave duke lënë ekipin e tyre me 9 vetë. Në inferioritet numerik Schalke s’mund të bënte gjë tjetër përveçse të mbrohej duke arritur në fund të marrë një pikë të vuajtur
swh_Latn als_Latn slv_Latn als_Latn als_Latn als_Latn als_Latn als_Latn als_Latn